การขับเคี่ยวอย่างเอาเป็นเอาตายระหว่างสองนักมายากลใน 'The Prestige ใครจะอยู่ใครจะไป?
ฟังวิจารณ์ภาพยนต์เรื่อง The Prestige จากฝีมือผู้กำกับชื่อดัง Christopher Nolan ภาพยนต์เรื่องนี้เป็นเรื่องของการชิงไหวชิงพริบอย่างเอาเป็
คุณนิตยา มาพึ่งพงศ์ แสดงความเห็นเกี่ยวกับภาพยนต์เรื่อง The Prestige ว่าสำหรับผู้ที่ชื่นชอบฝีมือการสร้างหนังของ Christopher Nolan อย่างเช่นเรื่อง Batman Begins, Memento และ Insomnia แล้ว หนังเรื่องนี้น่าดูมาก เป็นเรื่องของคู่แข่งที่เป็นนักมายากล ในสมัยศตวรรษที่ 19 คนหนึ่งเป็นนักมายากลที่คิดกลของตัวเองไม่เป็น ดีแต่ไปขโมยของคนอื่นมา หรือต้องมีคนมาสอนให้ แต่เป็นคนที่มีบุคลิกลักษณะดี ออกโรงเป็น คนดูชอบ เพราะน่าตาหล่อเหลาเอาการ และมีสกุลดี ส่วนอีกคนหนึ่งบุคลิกลักษณะไม่เอาไหนเลยแต่ว่าเป็นนักมายากลบริสุทธิ์ รู้จักคิดค้นกลของตัวเอง สองคนนี้แข่งกันถึงขั้นเอาเป็นเอาตาย ฝีมือการสร้าง ฝีมือการแสดงในเรื่องนี้ สำหรับคนที่ชอบดูหนังที่ต้องคิด ดูหนังประเภทที่สลับซับซ้อน ไม่เล่าเรื่องเป็นเส้นตรง ไม่ควรพลาดภาพยนต์เรื่องนี้